**REGULAMENT CONCURS „DEZBATE ROMÂNIA” Editia a III-a**

**Cap I - Termeni Generali**

1. Toți participanții la concursul “Dezbate România” au obligația să respecte termenii şi condițiile prezentului regulament, in momentul înscrierii considerându-se acceptate toate condițiile de organizare, desfășurare și premiere ale concursului.

2. Concursul “Dezbate România” este organizat de Societatea Civila pentru Educatie si Informatizare si Fundatia Dan Voiculescu pentru Dezvoltarea Romaniei.

**Cap II - Condiții de înscrierea în concurs**

3. În concurs participă echipe de studenți, din orice an de studiu, indiferent de forma de învățământ (zi/învățământ deschis la distanță), inclusiv studenții la master, care pot fi de la facultăți diferite.

4. O echipă este formată din 4 membri si o rezervă (optional), dacă echipa consideră necesară prezența acesteia.

5. Un participant nu poate face parte din mai multe echipe.

6. Înscrierea şi participarea la acest concurs este gratuită.

7. Înscrierea la concurs se poate face pe adresa [www.fundatiadanvoiculescu.ro](http://www.fudv.ro/), prin completarea online a formularului de înscriere în concurs.

8. Informatiile referitoare la fiecare dezbatere, din cadrul concursului, vor fi comunicate pe site-ul [www.fundatiadanvoiculescu.ro](http://www.fundatiadanvoiculescu.ro/).

**Cap III - Selecția participanților**

9. Selecția echipelor participante la concursul de dezbateri “Dezbate Romania” se va face de către organizatori în urma analizei aplicaţiilor încărcate pe site-ul [www.fundatiadanvoiculescu.ro](http://www.fundatiadanvoiculescu.ro/).

10. Evaluarea se va face pe o scară de la 1 la 5 pentru fiecare dintre urmatoarele criterii: încadrarea în tema propusă, originalitatea ideilor argumentate, logica argumentelor şi respectarea normeleor gramaticale ale limbii române. Punctajul final este format din suma punctelor obținute pentru fiecare criteriu in parte.

11. Rezultatele preselecției vor fi anunțate pe data de 31 octombrie 2011, orele 17.00 pe site-ul www.fundatiadanvoiculescu.ro.

12. Numărul echipelor selectate în prima etapă, în ordine descrescatoare de la cel mai mare punctaj până la cel mai mic, este de 16.

13. În cea de-a doua etapa, cele 16 echipe sunt invitate la o dezbatere demonstrativa la sediul Fundatiei Dan Voiculescu, de pe strada **Secerișului, nr 31, sector 4, București.**

**14. In cazul în care membri unei echipe nu pot participa la interviu din motive obiective, aceștia sunt rugați să contacteze telefonic Fundația Dan Voiculescu pentru găsirea unei soluții.**

**15. După cea de-a doua etapă de preselecție, sunt alese 8 echipe care vor participa la dezbaterile propriu-zise. Totodată, sunt anunţate şi datele când echipele vor dezbate.**

**16. Tema dezbaterii, componența juriului, locația și ora vor fi anunțate cu minimum 5 zile înainte de fiecare dezbatere, pe site-ul** [www.fundatiadanvoiculescu.ro](http://www.fundatiadanvoiculescu.ro/)**, iar echipele vor fi anunțate și prin intermediul e-mail-ului.**

**Cap IV - Desfășurarea dezbaterilor**

17. În cadrul fiecărei dezbateri vor participa 2 echipe (Afirmatoare și Negatoare) care vor argumenta pro și contra pe baza temei stabilite de către organizatori.

18. Fiecare echipă iși va desemna un lider, iar fiecare membru va prezenta pe rând câte un argument în cadrul dezbaterii. În încheiere, liderul fiecărei echipe este cel care trage concluziile.

19. Discursurile se desfașoară alternativ între membrii celor două echipe. Primul discurs este cel al echipei afirmatoarea și are rolul de a interpreta ipoteza și de a prezenta argumentele care susțin această poziție. Următorul discurs, cel negator, are rolul de a contesta poziția afirmatoare, principala responsabilitate a negatorilor fiind de a contra-argumenta punctual cazul afirmator și de a prezenta ideea centrală negatoare, care să sintetizeze poziția proprie.

20. În cazul în care există nelămuriri, participanții se pot adresa juriului pentru a cere echipei adverse întrebări de clarificare.

21. Participanții trebuie să aibă un comportament fair-play, fară atac la persoana, să nu folosească expresii licențioase sau injurii, în caz contrar vor fi descalificati si exclusi din concurs.

22. Rolul de afirmator sau negator al fiecărei echipe se stabileşte prin tragere la sorţi cu 10 minute înaintea începerii fiecarei dezbateri.

23. După încheierea celor patru dezbateri, vor avea loc cele doua semifinale, la care vor participa cele 4 echipe câștigătoare in urma dezbaterilor.

24. Semifinalele vor consta în două dezbateri care vor avea loc în aceeași zi, după același format, în prezența aceluiași juriu, pe aceeași temă. Rolul echipelor (afirmator sau negator) se va stabili prin tragere la sorți în ziua dezbaterii. Criteriile de evaluare rămân aceleasi si la dezbaterile semifinale.

25. Câștigătorii celor două dezbateri vor merge în dezbaterea finală.

26. Finala concursului va avea loc în decembrie 2011, iar echipa câștigătoare va fi desemnată de un juriu format din personalități și cunoscuți formatori de opinie.

**Cap V- Jurizarea**

27. Juriul, format din număr impar de membri, urmărește măsura în care participanții reușesc să argumenteze convingător, să organizeze prezentarea, să susțină un discurs persuasiv, să raspundă prompt și analitic contra-argumentelor echipei oponente.

28. Fiecare membru al juriului va avea o foaie de punctaj, pe care vor fi punctate de la 1 la 5 calitatea argumentației, creativitatea și stilul de prezentare (cursivitate in prezentare), pentru FIECARE participant la dezbatere.

29. Punctajul final este suma punctelor obținute de fiecare membru în parte. Echipa care obține punctajul cel mai mare va fi desemnată câștigătoare.

30. În caz de forță majoră, regulamentul pus la dispoziția participanților poate suferi unele modificări numai cu acordul organizatorilor, fiecare modificare urmând a fi anunțată pe site-ul [www.fundatiadanvoiculescu.ro](http://www.fundatiadanvoiculescu.ro/).

**Cap VI – Premiile**

31. La finalul ficărei dezbateri unul dintre membrii celor două echipe participante va primi un premiu pentru *cel mai bun discurs*.

32. Premiul concursului, acordat echipei câștigătoare, din finala concursului, are o valoare de 1.000 de euro.

33. În cadrul finalei vor fi acordate doua premii speciale:

- un premiu pentru *cea mai populară echipă* participantă la concursul Dezbate România;

- un premiu pentru *cel mai bun discurs* susținut de unul din membrii echipelor participante la concursul Dezbate România.

**Organizatori**

*Fundatia Dan Voiculescu pentru Dezvoltarea Romaniei*

*Societatea Civila pentru Educatie si Informatizare*